Lav et referat af nedenstående tekst:

Tekst:
Tidligere på året måtte Klim Strand Camping smide håndklædet i ringen og dreje nøglem om. Virksomheden var konkurs. Fremtiden for pladsen i Klim ved Fjerritslev er dog lys. En ny ejerkreds, der i forvejen driver campingplads, er fundet og Klim Strand Camping åbner igen til påske. - Campingpladsens placering i et meget naturskønt område, er bestemt én af forcerne og udbuddet af aktivitetsmulighederne er også med til, at vi var interesseret i Klim Strand Camping, siger Brian Hansen, der er den nye lejrchef og blandt de nye indehavere. - Campingpladsens historik i de forgange år kan vi ikke ændre ved, men vi tager vores erfaringer med fra driften af Løkken Klit Camping, og derfor er vi overbevidst om at Klim Strand Camping igen kan blive én af Nordjyllands bedste campingpladser, fortsætter han. Der er allerede nu cirka 200 familier, der har booket et ophold på Klim Strand Camping i påsken, som falder sidst i marts. Så de nye ejere har travlt. - Vi vil gøre alt der står i vores magt for at blive klar til påske, siger Brian Hansen. Den nye ejerchef består af Vittrup Byg, Action House og Løkken Klit Camping.

Referat:
Campingpladsen i Klim ved Fjerritslev gik tidligere på året konkurs. Nu er der fundet nye ejere og pladsen er klar til at åbne igen til påskeferien.